**Θερμός Βασίλειος, πρωτοπρεσβύτερος**

Γεννήθηκε στη Λευκάδα το 1957. Αποφοίτησε από την Ιατρική Σχολή του Πανεπιστημίου Αθηνών το 1975 και από τη Θεολογική Σχολή του ίδιου Πανεπιστημίου το 1986.

Ειδικεύθηκε στην ψυχιατρική παιδιών, εφήβων και νέων, την οποία ασκεί ιδιωτικά.

Είναι διδάκτωρ της Ποιμαντικής Ψυχολογίας στη Θεολογική Σχολή του Πανεπιστημίου Αθηνών με βαθμό ‘Αριστα’.

Με υποτροφίες του Ελληνικού Ιδρύματος Harvard και του Ιδρύματος ‘Αλεξανδρος Ωνάσης’ έγινε δεκτός κατά το έτος 1996-97 στη Θεολογική Σχολή του Πανεπιστημίου Harvard με το καθεστώς του Επισκέπτη Επιστήμονα (Visiting Scholar). Εκεί, όπως και στα Boston University, Boston College, Andover Newton, παρακολούθησε πολλά μαθήματα ποιμαντικής ψυχολογίας, ψυχολογίας της θρησκείας, ψυχολογίας της προσωπικότητας, ψυχολογίας του πολιτισμού κ.ά.

Το 2008 εξελέγη και από το 2013 διδάσκει ως επίκουρος καθηγητής της Ποιμαντικής στην Ανωτάτη Εκκλησιαστική Ακαδημία Αθήνας. Το 2022 έγινε καθηγητής.

Έχει ανακοινώσεις σε διεθνή συνέδρια και συμμετοχές σε ξένους συλλογικούς τόμους. Βιβλία και άρθρα του έχουν μεταφραστεί στα Αγγλικά, Γαλλικά, Ρωσικά, Ρουμανικά, Βουλγαρικά, Ισπανικά, Φινλανδικά.

Για το σύνολο του έργου του έχουν εκπονηθεί μεταπτυχιακές εργασίες α) στη Θεολογική Σχολή του Πανεπιστημίου του Balamand στον Λίβανο, η οποία κυκλοφόρησε στα Αγγλικά στην σειρά Εuropean University Studies από τον εκδοτικό οίκο Peter Lang, β) στη Θεολογική Σχολή του Πανεπιστημίου της Βιέννης.

Από το 2001 μέχρι το 2012 δίδαξε ως επισκέπτης στη Θεολογική Ακαδημία της Ορθόδοξης Εκκλησίας της Αλβανίας. Έχει ασχοληθεί με την ψυχολογική και ψυχιατρική επιμόρφωση κληρικών, κατηχητών και άλλων εκκλησιαστικών στελεχών στην Ελλάδα, την Κύπρο, τις ΗΠΑ, την Φινλανδία. ‘Εχει δώσει πολλές διαλέξεις και συμμετάσχει σε πολλές εκπομπές για το ευρύ κοινό επί θεμάτων θεολογικών ποιμαντικών, κοινωνικών, εθνικών. Έχει αρθρογραφήσει σε ημερήσιες εφημερίδες και έχει αναπτύξει δημόσια παρέμβαση με ομιλίες προς γονείς, φοιτητές, σχολεία κ.ά.

Από το 2017 έως το 2023 συνεργάσθηκε με το Εθνικό Ίδρυμα Ερευνών στο πρόγραμμα για τη σχέση Ψυχανάλυσης και Ορθοδοξίας ενταγμένο στο γενικό πρόγραμμα «Επιστήμη στον Ορθόδοξο κόσμο».

Από την αρχή (Μάϊος του 2011) είναι ο διευθυντής σύνταξης του εξαμηνιαίου περιοδικού ‘Ψυχής δρόμοι’ το οποίο αποπειράται τη συνάντηση και τον διάλογο θεολογίας/θρησκευτικότητας/ποιμαντικής με την ψυχολογία/ψυχιατρική/ψυχοθεραπεία. Επίσης είναι μέλος από το 1985 της συντακτικής επιτροπής του περιοδικού *Σύναξη*.

 Έχει διατελέσει μέλος της Συνοδικής Εκκλησιαστικής Επιτροπής Γάμου και Οικογένειας, καθώς και δύο ομάδων εργασίας του Παιδαγωγικού Ινστιτούτου. Από το 2002 μέχρι το 2011 διατήρησε τακτική στήλη στο μηνιαίο περιοδικό των κληρικών ‘Εφημέριος’.

Γενικότερα έχει καλλιεργήσει τον θεολογικό προβληματισμό και τη μελέτη των πηγών με στόχο την ανανέωση της εκκλησιαστικής ζωής. Προσπάθησε να φέρει σε διάλογο το θεολογικό λεξιλόγιο με εκείνο της ψυχολογίας και ψυχιατρικής. Πραγματοποίησε εκτεταμένη έρευνα για την ψυχοσωματική επιβάρυνση των κληρικών και την κατάσταση της υγείας τους. Υπήρξε από τους θεωρητικούς της προσπάθειας για μετάφραση των λειτουργικών κειμένων στα νέα ελληνικά. Βασικά του ερευνητικά ενδιαφέροντα αποτελούν η ποιμαντική παρουσία της Εκκλησίας στη νεωτερικότητα και μετανεωτερικότητα, η θρησκευτικότητα σε συνάρτηση με την προσωπικότητα, η ψυχολογία και ψυχοπαθολογία του θρησκευτικού βιώματος και της θρησκευτικής συμπεριφοράς, η ψυχολογία της θρησκευτικής μεταστροφής καί αφιέρωσης, η ψυχολογία του κληρικού και του εκκλησιαστικού οργανισμού, η ψυχολογία της θρησκευτικής διάστασης του πολιτισμού, ο διάλογος ψυχανάλυσης και θεολογίας, τα ζητήματα λειτουργικής κ.ά. Έχει διεξαγάγει και δημοσιεύσει έρευνα για την ψυχοσωματική υγεία των κληρικών και των συζύγων τους.

 Χειροτονήθηκε κληρικός το 1986 και το 1987 και έκτοτε υπηρετεί στήν Ιερά Μητρόπολη Θηβών και Λεβαδείας.

 Μέχρι το 2023 οι παραπομπές άλλων σε έργα του έφθαναν τις 1134, εκ των οποίων οι 159 ήταν ξένων συγγραφέων. Ακόμη έχει προλογίσει 10 βιβλία, ενώ έχει διατελέσει επιμελητής έκδοσης πρακτικών συνεδρίων, καθώς και μέλος επιστημονικής και οργανωτικής επιτροπής συνεδρίων.

 Τέλος, γράφει ποίηση. Τό 1992 η ποιητική συλλογή του *Φωνήεντες στεναγμοί* (Αρμός) έλαβε βραβείο από την Ελληνική Εταιρεία Χριστιανικών Γραμμάτων. Άλλες συλλογές: *Ονειροδρόμιο* (2003, Εν πλω), *Πυραγός επί τιμή* (2010, αυτοέκδοση). Έχει γράψει και εκκλησιαστικούς ύμνους (*Ασματική ακολουθία τοῦ Γάμου*, 2000, Ακρίτας).

Βιβλία του στα Ελληνικά: ***Ποιμαίνοντες μετ' ἐπιστήμης***. Ἁρμός, 1996. ***Ὁμοιοπαθεῖς ἄνθρωποι: ζητήματα ποιμαντικῆς αὐτοσυνειδησίας***. Ἀποστολική Διακονία, 1996. ***Ἀναζητώντας τό πρόσωπο: ἀληθής καί ψευδής ἑαυτός κατά τόν Donald Winnicott καί κατά τόν Ἅγιο Γρηγόριο Παλαμᾶ***. Ἁρμός, 1998. ***Ἡ ἱερατική κλίση ὡς ψυχολογικό γεγονός*** (διδακτορική διατριβή). 1998. ***Τά ὀφφίκια τῶν πρεσβυτέρων: μιά σπουδή στήν ἱστορία καί στήν ποιμαντική ψυχολογία***. Ἀκρίτας, 1999. ***Ἐκ τῆς αὐλῆς ταύτης: κείμενα ἐκκλησιαστικῆς κριτικῆς***. Ἁρμός, 2001. ***Τό ξεχασμένο Μυστήριο: ἐκκλησιολογικές συνέπειες τοῦ Ἁγίου Χρίσματος***. Γρηγόρη, 2003. ***Οἱ δικοί μου οἱ ξένοι***. Ἐν πλῷ, 2005. ***Ἄνθρωπος στόν ὁρίζοντα! Προσεγγίζοντας τή συνάντηση Ὀρθόδοξης Θεολογίας καί ἐπιστημῶν τοῦ ψυχισμοῦ***. Γρηγόρη, 2006. ***Ἐκκλησία καί νέοι χωρίς ἀερόσακο***. Μαῒστρος, 2006. ***Περάσματα στήν ἀπέναντι ὄχθη***. Ἐν πλῷ, 2007. ***«Σύνεσις» καί «παράνοια»: γιά τή μετάφραση τῆς Λατρείας μας***. Γρηγόρη, 2007. ***Ταραγμένη ἄνοιξη: γιά μιά κατανόηση τῆς ἐφηβείας***. Ἀρχονταρίκι, 2008. ***Ποῦ νά βρῶ τήν ψυχή μου; τό ἀνθρώπινο πρόσωπο στόν σύγχρονο κόσμο***. Ἁρμός, 2008. ***Ὀδύνη Σώματος Χριστοῦ: κεφάλαια ἐκκλησιαστικῆς αὐτογνωσίας***. Ἀκρίτας, 2009. ***Ἄνθρωπος μόνος καί μπερδεμένος ψάχνει: τό αἴνιγμα, ὁ πόνος καί ἡ εὐλογία τῆς σχέσης***. Ἁρμός, 2009. ***Διαδρομές ἀγάπης καί γνώσης.*** Ἀρχονταρίκι, 2010. ***Ἔρωτας τοῦ ἀπόλυτου: δοκιμές πάνω στήν αἰώνια διαπάλη μεταξύ φαντασίωσης καί πραγματικότητας στήν ἀνθρώπινη ζωή.*** Ἁρμός, 2010. ***Θησαυρός σέ πήλινα σκεύη: ἡ ψυχοσωματική ἐπιβάρυνση τῶν κληρικῶν μας καί τῶν συζύγων τους***, 2011. ***Το ρίγος της ύπαρξης****.* Ίνδικτος, 2015. ***Έλξη και πάθος: μια διεπιστημονική προσέγγιση της ομοφυλοφιλίας***. Εν πλω, 2016. ***«Ιερουργείν τον λόγον της αληθείας Σου».*** *Άρθρα από τον Εφημέριο (2002-2009).* Επιστροφή, 2019. ***Σώμα θαμμένο και ζωηφόρο: σπουδή στην ψυχο(παθο)λογία του εκκλησιαστικού οργανισμού και της ηγεσίας του***. Αρμός, 2019. ***Το βλέμμα στην ενδοχώρα: μια συνοδοιπορία με τον Πνευματικό****.* Γρηγόρη, 2021. ***Ο έξω χρόνος και ο μέσα καιρός: επαγρυπνώντας για τα καίρια.*** Αρμός, 2022. ***Πληγές από νόημα****:* ***εκεί όπου κάτω από τις έννοιες ανασαίνει η ζωή*.** Εν Πλω, 2023.

 Από τα εκατοντάδες κεφάλαια και άρθρα του ξεχωρίζουν τα εξής:

 *῾Ο πνευματικός καί τό ἀσυνείδητό του* (1989), *Ψυχολογικές παράμετροι κατά τήν ἄσκηση τῆς ἐκκλησιαστικῆς ἡγεσίας* (1992), *Πρός μία θεολογική κατανόηση τῆς ψυχοπαθολογίας καί τῆς θεραπείας* (1994), *Πρός μία ὀντολογία τῆς ἀσκήσεως* (1995), *᾿Εκκλησιολογικός δοκητισμός* (1996), *Τό δίλημμα "᾿Ορθοδοξία ἤ αἵρεση" ὡς πρόβλημα ψυχικῆς ταυτότητος* (1996), *῾Ο λόγος ὡς προσωπεῖο: περί τῆς ἀμυντικῆς λειτουργίας τῆς ἐκκλησιαστικῆς γλώσσας* (1998), *Οἱ τρεῖς σύνοδοι τῆς ἐν ἡμῖν ἐλπίδος* (1998), *Προλεγόμενα στήν ἀνάγνωση τῶν Πατέρων κατά τό κατώφλι τῆς νέας χιλιετίας* (2000), *I forgive, therefore I am: forgiveness as fullness of life* (2001), *Ποιμαντικές καί ψυχολογικές διαστάσεις τῆς ἱερατικῆς περιβολῆς* (2001), *Τό Σῶμα τοῦ Χριστοῦ μεταξύ ἔθνους καί κοινωνίας* (2001), *Τό διπλό νόημα τῆς ἐκκοσμίκευσης* (2003), *Νά ἔχεις σῶμα ἤ νά εἶσαι σῶμα vs. νά εἶσαι κ α ί σῶμα: ἕνας διάλογος θεολογικῆς ὀντολογίας καί ψυχανάλυσης* (2004), *Ἡ φιλάνθρωπη ἀναμέτρηση τῆς Ὀρθοδοξίας μέ τήν κοινωνία πολιτῶν: θεώρηση ἀπό τή σκοπιά τῆς ψυχικῆς ταυτότητος* (2004), *Ἀνθρωπολογία τῆς θεώσεως: τό ἁγιαζόμενο ὑποκείμενο ἐπέκεινα τοῦ ρωμανιδείου παραδείγματος* (2005), *«Καί θηλάσεις γάλα ἐθνῶν»: Προλεγόμενα στή συνάφεια πολιτισμοῦ καί λειτουργικῶν προβληματισμῶν* (2005), *Ψυχοδυναμική ματιά στά δρώμενα τῆς σχολικῆς τάξης* (2005), *Ψυχολογικές καί πνευματικές διαστάσεις τοῦ ἱερατικοῦ ζεύγους* (2006), *Ἐμπειρίες σέ αἱρέσεις καί σέκτες: ψυχολογική θεώρηση* (2006), *Ἡ πρόσληψη θεαμάτων βίας ἀπό παιδιά καί ἐφήβους καί οἱ ἐπιπτώσεις τους στή ψυχική δομή καί στήν μελλοντική ψυχοπαθολογία: μιά ψυχαναλυτική κριτική* (2007), *Unity: the lost constitution of the Church* (2007), *Πνευματική καί θεολογική διάσταση τῆς ψυχικῆς ὑγείας τῆς γυναίκας* (2008), *Στό τέλος εἶναι ἡ ἀγάπη: για μια επιστημολογία της ψυχανάλυσης* (2008), *Ὁ φόβος τοῦ ἄνδρα μπροστά στή γυναίκα: μιά πρόκληση γιά τήν Ἐκκλησία* (2009), *Τό ἀναδυόμενο νεανικό πρόσωπο μέσα στό τοπίο τῶν νέων τεχνολογιῶν τῆς εἰκόνας καί τῆς ἐπικοινωνίας* (2009), *Ἡ ἑκούσια ἀλλοτρίωση τοῦ προσώπου: σκέψεις πάνω στό ψυχολογικό καί ὑπαρξιακό ὑπόβαθρο τῆς ἐξάρτησης ἀπό τό διαδίκτυο* (2009), *Ἡ Ποιμαντική ὡς πεδίο συνάντησης τῆς Ὀρθοδοξίας μέ τή Νεωτερικότητα* (2010), *“Love your neighbor like yourself”: the encounter of western psychotherapeutic ideas with the Orthodox Church in Greece* (2011), *Θρησκεῖες καί θάνατος: ἡ δοκιμασία τοῦ προσώπου* (2011), *«Ἵνα εἰδῇς ποιεῖν πάντα τά γεγραμμένα». Ἡ θεολογία τῆς γραφῆς καί οἱ ἐπιβιώσεις προφορικότητας στήν ἑλλαδική Ὀρθόδοξη Ἐκκλησία* (2011), *Addiction and the person:**a psychological and theological approach* (2012), *Ἀναβαθμοί τῆς ἐλευθερίας στήν ποιμαντική καθοδήγηση* (2012), *Βοηθοῦν οἱ κρίσεις τήν πνευματική ὡρίμανση;* (2013), *Ἡ ψυχή ὡς μονοθεϊστική καί πολυθεϊστική* (2014), *Orthodox Perspectives of Wholeness and the Postmodern Subject* (2014), *Οἱ μεταστάσεις τοῦ ἀτομικισμοῦ. Ψυχὴ καὶ οἰκονομία μπροστὰ στὸν ὁλοκληρωτισμὸ τῆς ἀπόλαυσης* (2014), *Ἀμοιβαία συγχώρηση καί μέριμνα τοῦ ἄλλου* (2015), *Religion and Mental Health: Revisiting the Concepts* (2016), *Ἡ θρησκευτικότητα ὡς μηχανισμός ἐνδυνάμωσης στή θεραπευτική πορεία τῶν ψυχικά πασχόντων* (2016), *Can* ***Pastoral Care Successfully Merge Secular Disciplines with Biblical Theology?* (2016),** *Ἀπό τό σκοτάδι στό φῶς: Ἡ ἐλπίδα στήν ψυχική διαταραχή* (2017), *Ψυχαναγκαστική αἱρεσιομαχία: ἀγχολυτικό εὐρέος φάσματος καί παντός καιροῦ* (2017), *Ἡ αὐτοθεματοποίηση ὡς κουλτούρα ψυχικῆς παλινδρόμησης* (2018). *Τhe Orthodox Church, Sexual Orientation, and Gender Identity: From Embarrassment to Calling*(2018),*Ἡ ἐν Χριστῷ ζωή ὡς ἐξαγιασμός τῶν δυνατοτήτων τοῦ ἀνθρώπου καί σεβασμός τῆς ἀξιοπρέπειάς του* (2018), *Tracing Judeo-Christian Elements in Psychoanalysis: A Path for Renewing Western Civilization?* (2018), *Εἶναι ἐφικτή μιά εὐεργετική ἐπίδραση τοῦ Προτεσταντισμοῦ στήν Ὀρθόδοξη Ἐκκλησία;* (2019), *’’Ὅλα εἶναι ὑπό ἔλεγχο’’. Μιά ἀπόπειρα ψυχαναλυτικῆς κατανόησης τῆς γυναίκας ὡς ἐπικίνδυνου ‘παράπλευρου προϊόντος’, ἀπό τήν Βίβλο μέχρι τό σήμερα*(2019),*Φῦλο ἄ-φιλο: ξανασχεδιάζοντας τόν ἄνθρωπο*(2019).*Ἡ παράδοξη σχέση ψυχικῆς ὑγείας καί ‘πνευματικότητας’ ὅταν μεσολαβεῖ ἡ κουλτούρα τοῦ ἀκραίου ἀτομικισμοῦ* (2021), *Ἐξατομίκευση κατά τήν ἐξομολόγηση: ἄσκηση ἀγάπης καί ἀλήθειας* (2021), *Φῦλο: παιδιά καί ἔφηβοι ὡς ‘στρατιῶτες’ στόν ‘πόλεμο’ τῶν μεγάλων* (2021), For the Life of the World? *And of the Church too! Quality of Ethics As a Diagnostic Key for the Orthodox Church* (2021)**,** *Secularism and Orthodox Faith: to Reconcile is to Revisit* **(**2022),*The Encounter of Orthodox Christianity and Psychological Sciences* (για συλλογικό τόμο ὑπό ἔκδοση στά Γερμανικά). Επίσης έχει γράψει κεφάλαιο για το εγχειρίδιο του μεταπτυχιακού προγράμματος ‘Ορθοδοξία’ του Ελληνικού Ανοικτού Πανεπιστημίου.